Sukarno

Famaehagö gelar Doktor Sukarno, ma na la'adogo'ö ia ya'ia da'ö Dr. Honoris Causa ma H.C. Ir.H Soekarno fanura ba li Indonesia iada'a faoma ejaan : Sukarno,"Sukarno" . Random House Webster's Unabridged Dictionary. tumbu ba Surabaya, me 6 Juni 1901 ba iröi gulidanö ba Jakarta me 21 Juni 1970. Sukarno andre, no sa'ae la'ila dozi niha wa samösa politikus si no erege tödö sifakhai ba Revolusi Nasional Indonesia ba ya'ia zi no mamatörö tobali Presiden si'oföna ba Indonesia i'otarai me döfi si 1945 ofeta döfi si 1967 ni tundreheni ngawalö halöŵö faoma Mohammad Hatta, ya'ia zo faehagö föna soi ba Indonesia he ba zi sagörö ulidanö zifakhai ba Kemerdekaan Indonesia me 17 Agustus 1945. Sukarno andre zi'oföna sibai zamaehagö duho wangera-ngera ba wame'e dane-dane negara Indonesia, si no lazago ofeta ma'ökhö si no oi laila niha nifotöi Pancasila, ösi ba furugöi Pancasila andre no nifaehagö Sukarno samösa.

Waö-waö wamatörö Sukarno tola mubaso dania ba gangolifa zinura andre, hiza simane me itandrotangai Surat Perintah 11 Maret 1966 ma si no oi la'ila wanötöi faoma Supersemar, si no oya zöndra sifabörö, ösinia molo'ö Markas Besar Angkatan Darat ya'ia da'ö mame'e fareta ba wombambaya halöŵö khö Letnan Jenderal Suharto ba wamahono mazui ba wozago ngawalö zedöna mamalua fa'akaliru ba negara faoma institusi kepresidenan.

 Fa'a'iraono 
Sukarno andre tumbu ba Peneleh, Surabaya, Jawa Timur töinia ba wa'ide-idenia ya'ia da'ö;  Kusno (Koesno) nibe'e zatuania. Hiza, börö me asese mofökhö ia, ba ginötö döfinia felezara fakhe lafuli lafatörö döinia lakaoni khönia faoma Soekarno, da'a nibe'e namania. Töi da'a lahalö moroi ba döi samösa panglima wasuwöta ba hikaya Bharata Yudha ya'ia da'ö Karna. Töi "Karna" andre lafawu'a tobali "Karno" börö me ba li Jawa hurufo "a" tobali "o" na böröta "su" mo'eluaha ya'ia da'ö; "sökhi".

Me inötö sa'ae tobali ia presiden Indonesia si'oföna, ejaan döi Soekarno andre ifagatini tobali Sukarno me molo'ö ya'ia na i'oguna'ö "oe" no hulö na igo'ö ejaan penjajah ma moroi ba zanuwö ya'ia da'ö moroi ba Belanda. Hiza, ba wo tandrotangai gofu hadia ia, i'oguna'ö döi Soekarno simanö göi zi so ba Teks Proklamasi ba ngaluo 17 Agustus 1945 me Kemerdekaan Indonesia sitebai mufawu'a ia irugö ma'ökhö, me lö aoha ba wa mawu'a sambua tandrotanga si no irugi lima wulu fakhe wa'ara.Fogaoni khö Soekarno andre ba niha sahatö khönia ba arakhagö fefu göi nono mbanua Indonsia lakaoni faoma fanötöi Bung Karno. 

Sukarno andre, fe'amöinia ba zekola böröta sibai ba Tulung Agung irugi findra ba Mojokerto, sifao wa'afindra nahia wohalöŵö namania. Ba Mojokerto, Sukarno ifasura'ö döinia amania ba zekola sotöi Eerste Inlandse School, ba zekola nahia wohalöŵö namania. Aefa da'ö ba mbaŵa si önö döfi si 1911 Sukarno lafindrakö zui ia ba Europeesche Lagere School (ELS) da'a lala fa aoha ena'ö latema ia ba Hogere Burger School (HBS). Ba ndröfi si 1915, Sukarno i'asiwai zekolania ba ELS ba itohugö ba zekola HBS si so ba Surabaya, Jawa Timur. Lala wa tola latema ia ba zekola HBS andre, ya'ia da'ö fanolo moroi khö nawö namania sotöi H.O.S. Tjokroaminoto. Tjokroaminoto tenga ha itolo ofeta latema ia ba zekola andrö, hiza itema'ö Sukarno toröi ba nahia pondokan ba zitoröi ya'ia. Ba Surabaya, ato zifalukha khö Sukarno solohe tanga ba gangowuloa Sarekat Islam, organisasi nifatörö ma nikafaloini Tjokroaminoto meluo da'ö, sifalukha khönia andrö simane Alimin, Musso, Darsono, Haji Agus Salim, faoma Abdul Muis. Sukarno owölö-ölö ia fao ba organisasi pemuda simane Tri Koro Dharmo nifasindro moroi ba zifakhai ba Budi Utomo. Töi organisasi da'ö ba zilö ara tefagati döi tobali Jong Java (Pemuda Jawa) ba ndröfi si 1918. Baero da'ö, Sukarno ilau manura ba "Oetoesan Hindia" nikafaloini Tjokroaminoto.

jmpl|200px|Gambara Sukarno metobali ono sekola ia ba HBS Soerabaja

 Achmed Soekarno 
Ba negara Barat, töi Sukarno andre itaria lasura faoma töi; Achmed Soekarno. Da'a alua börö me inötö si'oföna sibai Sukarno möi ba Amerika Serikat, ira wartawa manofu-nofu ira haniha döi wogaoni wa'ide-ide Sukarno?" sanofu ma ira wartawan lö la'ila hewisa wamatörö töi ba Indonesia, simane töi niha Jawa, sangoguna'ö ha sambua döi ma si no mu'ila sasese laŵa'ö mononim ma satu nama saja ma löhadöi mado, mazui mangoguna'ö döi moroi ba ngambatö nga'ötö.

Sukarno andre ifaehagö wa töi Achmed i söndra me möi ia ba danö Mekkah ma Naik Haji.  So göi zamahaega töi da'a molo'ö si no mufazaewe, wa famatörö töi Sukarno fogaoni Achmed nisura föna döi Sukarno, nibe'e ndra diplomat muslim moroi ba Indonesia samalua misi luar negeri sitobali sambua lala ena'ö so pengakuan kedaulatan negara Indonesia ba negara-negara Arab.

Molo'ö ba mbuku Bung Karno: Penyambung Lidah Rakyat Indonesia(Cindy Adams, terjemahan Syamsu Hadi. Ed. Rev. 2011. Yogyakarta: Media Pressindo, dan Yayasan Bung Karno, ISBN 979-911-032-7-9) halaman 32 tefaehagö ba da'ö töinia ha "Sukarno" lö onönöta, me ba mbanua ba Indonesia meluo da'ö lö oya döi si töra moroi ba dua ngawua li.

 Karier 
 Ni'ohalöŵögöigönia ba mböröta wa a merdeka 
Sukarno andre, sioföna sibai tefakhili'ö khönia ngawalö zöndra nasionalis ba ginötö fao ia barö wamatörö Oemar Said Tjokroaminoto. Aefa da'ö, me so ia ba nahia wamahaö ma me tobali ia samösa mahasiswa ba Bandung, no fao ia ba wa'atedou wangi'ila sifakhai ba filsafat politik Eropa, Amerika, nasionalis, komunis, faoma sifakhai ba agama, irege mofozu zöndrania ya'ia sa'ae si no oi la'ila niha ideologi politik swasembada ala sosialis Indonesia. Ibörötaigö ifa'anö ia ba itötö lala tobali Marhaenisme, nihalönia moroi ba döi Marhaen, samösa zohalöŵö ba danö niha Indonesia sifalukha ia ba wetaro tanö raya ba danö Bandung, sokhö bolo danö side-ide sibai nibabayania samösa, ba hiza tola möi fangorifi nösi nomonia. Ba naha wamahaö ma ba universitas, Sukarno ihaogö gangowuloa ndraono sekola nibe'enia töi Algemeene Studieclub, sifaehu ma'ifu moroi ba gangowuloa soya ndra mahasiswa Belanda.

 Fefaonia ba Partai Nasional Indonesia 
Me tanggal 4 Juli 1927, Sukarno andre faoma ira awönia si so ba gangowuloa Algemeene Studieclub lafasindro partai pro-kemerdekaan, ya'ia da'ö Partai Nasional Indonesia ma na la'odogo'ö ia faoma PNI, ba hiza Sukarno tefili sitobali solohe tanga ma Ketua. Partai andre lafaehagö ena'ö Indonesia alio merdeka, ba la falalaŵa zifakhai ba imperialisme faoma kapitalisme me molo'ö Sukarno si dombua sistem da'a ha samakao faoma simöi dela wa'atosasa ba niha Indonesia. Hiza, partai andre la farou sekularisme faoma fahasaradödö bangawalö soi ba Hindia Belanda, ba wangahaogö Indonesia sihasaratödö. Sukarno manötöna dödö na Jepang fasuwö ba wolaŵa Blok Sekutu ba Perang Dunia II ma sitobali fa'abölö Barat ba hiza moroi ba nifalua Sukarno andre, ba tanö Jawa tola aefa moroi ba wasuwöta börö wanolo moroi ba Jepang. Hiza ba ginötö da'ö Partai Nasional Indonesia idugu monönö zifao, moroi ba ndraono sawena tama moroi ba universitas sifao ba wangera-ngera Sukarno ba wangefa'ö moroi ba wamatörö Belanda. Da'a ba zi lö ara sibai aefa disintegrasi ma Sarekat Islam ba mbaŵa sisara döfi si 1920 ba ba ginötö sifagölö andrö Partai Komunis Indonesia aboto gangowuloa nia me alua wamalalaŵa komunis Sumatra 1927 si lö a'ozu me döfi si 1926]].

 Tendroma gera-era Pandangan politik orang tsb. (ideologi), aliran (keilmuan, akademis, seniman, dlsb) Ondröita Dampak sepak terjang orang tsb., pengaruhnya di dunia politik/keilmuan/seni. Apakah dia memiliki citra publik tertentu yang berdampak luas seperti presiden pertama berkulit hitam (Barack Obama) atau efek Jokowi (Joko Widodo)? Fa'auri Hal relevan (hanya yang relevan, bukan gosip!) tentang hidup pribadi ybs. misalnya keluarga dan hal lain yang patut direkam sebagai catatan sejarah. 
 Töi nibe'e Penghargaan yang diterima ybs (nasional, dari negara lain, penghargaan lainnya) Publikasi Buku atau artikel menonjol yang ditulis dan dipublikasikan oleh ybs. (akademisi, ilmuan, politikus, dlsb.); karya menonjol baik lukisan (perupa), album (musikus), film (sutradara) Onönöta Hal lain yang merupakan informasi berharga, namun belum disebut di atas; Catatan khusus kalau ada. Basoŵa Di sini ditulis daftar buku relevan tambahan tentang orang tsb. yang belum disebut dalam tulisan. Khai-khai baero Di sini ditulis situs web utama yang membahas orang tsb. kalau ada''

 Umbu 

Kategori:Nias
Kategori:Biografi
Kategori:Bohou tesura